Andriian Grigorevich Nikolaev

Andriian Grigorevich Nikolaev (en ), nado en Sorseli, República dos Chuvaxos o 5 de setembro de 1929 e finado en Cheboksary o 3 de xullo de 2004, foi un astronauta da Unión Soviética.

 Traxectoria 
Viaxou ao espazo en agosto de 1962 na misión Vostok 3 (co que se converteu no terceiro cosmonauta soviético) e o 1 de xuño de 1970 na misión Soiuz 9, acumulando en total 21 días, 15 horas e 20 minutos no espazo.

Foi coñecido coma o Home de Ferro nos medios aeronáuticos soviéticos por permanecer catro días illado e en silencio e o seu coñecemento do tempo que permaneceu na cámara de illamento, usada para avaliar as capacidades dos astronautas que tiñan que permanecer longos períodos no espazo en soidade.

Casou en novembro de 1963 con Valentina Tereshkova - a primeira muller que viaxou o espazo - coa que tivo unha filla, Elena Andrionova. Divorciáronse en 1982, ano no que Andriian deixou o corpo de cosmonautas soviéticos.

Andriian Nikolaev recibiu as principais condecoracións da Unión Soviética, entre elas a Orde de Lenin, a Orde da Estrela Vermella e o título oficial de Heroe da Unión Soviética.

O 3 de xuño de 2004 faleceu dun ataque cardíaco en Cheboksary (Rusia) e foi soterrado na súa cidade natal a pesar das presións da súa filla para que fose soterrado na Cidade das Estrelas. En homenaxe, déuselle o nome de Nikoláyev a un cráter lunar.

Categoría:Astronautas da Unión Soviética
Categoría:Nados en 1929
Categoría:Finados en 2004
Categoría:Nados na República dos Chuvaxos
Categoría:Heroes da Unión Soviética
Categoría:Orde de Lenin